# Антон Брукнер

### от Уикипедия, свободната енциклопедия

Антон Брукнер Комозитор
Роден: | 4 септември 1824 Ансфелден, Австрия
Починал: | 11 октомври 1896 Виена, Австрия

Антон Брукнер (на немски: Anton Bruckner) е австрийски композитор, органист, пианист и музикален педагог.

## [редактиране] Биография

Роден е в селцето Ансфелден, близо до австрийския град Линц. Той е първото от единайсетте деца в семейството на селски учители. Началното си музикално образование получава от баща си. Сам се упражнява да свири на орган за да стане по-късно бележит органист – виртуоз, без никога да е вземал уроци при школуван преподавател. Тринайсет годишен постъпва като хорист при манастира „Св. Флориан”, където освен пеене учи пиано, цигулка и музикална теория. В периода 1841 – 1945 г. е назначен за помощник-учител във Виндхааг и Кронсторф, където продължава музикалното си самообразование и прави първите си композиционни опити. През 1845 година печели конкурс за учителско място в манастира „Св. Флориан”, където от 1848 година е и щатен органист. В манастира Брукнер остава до 1855 г, когато печели конкурса за органист при катедралната църква в Линц. На това място музикантът прекарва 12 години, като активно се занимава с композиция.

През 1861 г. предизвиква възторга на изпитната комисия във виенската консерватория, където се явява на конкурс по орган и теория на музиката. Три години по-късно, през 1864 година изнася в Линц първия си авторски концерт, а през 1868 г година, отново в Линц, дирижира първата си симфония, две години след написването й. Същата година е назначен за помощник-органист при придворния параклис във Виена, преподава орган, хармония и контрапункт във Виенската консерватория, преподава музика и в педагогическия институт в града. Междувременно при огромен успех изнася концерти на орган в Париж, Берлин и Лондон.

Награден е с ордена „Франц Йосиф” (1886 г.). През 1891 му е Виенският университет му присъжда титлата „Доктор хонорис кауза”. Според последната му воля е погребан в манастира „Св. Флориан”.

През 1928 г. във Виена е създадено Брукнеровото музикално общество. В Линц се провежда фестивал на негово име.

## [редактиране] Творчество

Като композитор Брукнер се развива бавно, той е на около 40 години, когато се появява първото му значително произведение. В творческия си път той постоянно се сблъсква с неразбирането на съвременниците си – той е всепризнат като органист и педагог, но като композитор остава недооценен. Много от големите му творби не са изпълнявани приживе на композитора, а други са изпълнени с огромно закъснение – Втора симфония е изпълнена 22 години след написването й, Трета – 13, Четвърта – 16, Пета – 23, Шеста – 18. Едва седмата му симфония пожънва успех получава заслуженото признание от съвременниците на 60-годишния вече Брукнер.

Като композитор Брукнер се концентрира главно върху симфоничната и хоровата (религиозна) музика. Основно влияние върху творчеството на автора оказва австрийската барокова музика, симфонизмът на виенските класици и органовата музика, както и творбите на Вагнер, пред когото Брукнер благоговее въпреки някои теоретични разлики с него. В симфониите си се придържа към класическата четиричастна форма, като обогатява само оркестрирането и музикалния език.В областта на духовната музика създава няколко грандиозни ораториални творби.

- Симфонии – девет, от които последната недовършена. Поради това, че Брукнер е обсъждал симфониите си със своите оченици и често е вземал мнението им под внимание, симфониите му са известни в различни редакции.
- От духовните произведения трябва да бъдат отбелязани „Те Деум”, три големи меси и Реквием, „150 псалом” за солисти, хор и оркестър.
- Брукнер е автор на едно единствено камерно произведение – струнен квинтет.

## [редактиране] Външни препратки

- Библиография
- Библиография, дискография и списък на подробен списък на творбите
- Сайт, посветен на Брукнер
- Дискография на Брукнер
- Информация за различните версии на симфониите на Брукнер

Взето от „http://bg.wikipedia.org../../../%D0%B0/%D0%BD/%D1%82/%D0%90%D0%BD%D1%82%D0%BE%D0%BD_%D0%91%D1%80%D1%83%D0%BA%D0%BD%D0%B5%D1%80_5c6f.html“.

Категория: Австрийски композитори

##### Views

- Статия
- Беседа
- Текуща версия

##### Търсене

##### На други езици

- Brezhoneg
- Bosanski
- Català
- Česky
- Dansk
- Deutsch
- Ελληνικά
- English
- Español
- Eesti
- Suomi
- Français
- Galego
- עברית
- Magyar
- Italiano
- 日本語
- 한국어
- Limburgs
- Latviešu
- Nederlands
- ‪Norsk (bokmål)‬
- Polski
- Português
- Русский
- Simple English
- Slovenčina
- Slovenščina
- Српски / Srpski
- Svenska
- Türkçe
- 中文